[{"text_idx": "#000000", "text": "Gwnaethpwyd y tebot Gaudy Cymreig yma yn Swydd Stafford yn yr 19eg ganrif. Mae llestri Gaudy Cymreig yn nodweddiadol oherwydd y patrymau blodau o arddull arbennig, wedi eu hamlygu gan wydredd gloyw. Fel arfer mae\u2019r lliwiau yn las tywyll, coch rhydlyd, melyn a gwyrdd. Credir bod y patrymau wedi cychwyn fel dynwarediad syml o borslen Imari Siapaneaidd a oedd hefo\u2019r un palet lliw wedi eu hamlygu yn aur. Cynhyrchwyd llestri Imari yn Arita yn arbennig i\u2019w hallforio i Ewrop ac roeddent yn boblogaidd iawn o ganol yr 1600au i\u2019r 1700au cynnar. Roedd yn eitem foethus ddrud a dechreuwyd ei gopi\u0308o yn Tsieina ac Ewrop."}, {"text_idx": "#000002", "text": "Gelwir y patrwm ar y tebot Swydd Stafford yma yn batrwm tiwlip ac mae\u2019n rhan o set llestri te. Roedd nifer o gartrefi yng Nghymru hefo llestri Gaudy Cymreig. Yn aml roeddent yn cael eu trosglwyddo o un genhedlaeth i\u2019r llall fel y llestri yma o Gwrt y Llyn, Pentrefoelas a fu ym meddiant y teulu ers canol yr 19eg ganrif."}, {"text_idx": "#000003", "text": "Roedd gwerthwyr o Swydd Stafford yn teithio i\u2019r marchnadoedd Cymreig i werthu darnau o grochenwaith am brisiau yr oedd y rhan fwyaf o bobl yn gallu eu fforddio. Yn y dyfrlliw Diwrnod Marchnad ym Mangor a beintiwyd oddeutu 1868 gan Joseph Josiah Dodd ac sydd nawr yng nghasgliad Storiel, gwellir gweld stondin tsieina yn gwerthu llestri cartref."}]